CELEX: 62018CN0215
Language: da
Date: 2018-03-26 00:00:00
Title: Sag C-215/18: Anmodning om præjudiciel afgørelse indgivet af District Court for Prague 8 (Den Tjekkiske Republik) den 26. marts 2018 — Libuše Králová mod Primera Air Scandinavia

4.6.2018   
            
            
               DA
            
            
               Den Europæiske Unions Tidende
            
            
               C 190/13
            
         Anmodning om præjudiciel afgørelse indgivet af District Court for Prague 8 (Den Tjekkiske Republik) den 26. marts 2018 — Libuše Králová mod Primera Air Scandinavia
   (Sag C-215/18)
   (2018/C 190/17)
   Processprog: tjekkisk
   
      Den forelæggende ret
   
   District Court for Prague 8
   
      Parter i hovedsagen
   
   
      Sagsøger: Libuše Králová
   
      Sagsøgt: Primera Air Scandinavia
   
      Præjudicielle spørgsmål
   
   
               1)
            
            
               Forelå der et kontraktforhold mellem sagsøgeren og sagsøgte som omhandlet i artikel 5, stk. 1, i [Rådets] forordning nr. 44/2001 (1) om retternes kompetence og om anerkendelse og fuldbyrdelse af retsafgørelser på det civil- og handelsretlige område, selv om der ikke var indgået nogen aftale mellem sagsøgeren og sagsøgte, og flyvningen var del i en pakke af ydelser leveret på grundlag af en aftale mellem sagsøgeren og en tredjemand (et rejsebureau)?
            
         
               2)
            
            
               Kan dette forhold betragtes som et forbrugerforhold i henhold til artikel 15-17 i afdeling 4 i [Rådets] forordning nr. 44/2001 om retternes kompetence og om anerkendelse og fuldbyrdelse af retsafgørelser på det civil- og handelsretlige område?
            
         
               3)
            
            
               Har sagsøgte partsevne i en retssag vedrørende fyldestgørelse af krav opstået i henhold til [Europa-Parlamentets og Rådets] forordning [(EF)] nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91?
            
         
      (1)  EUT 2001 L 12, s. 1.